**ΘΕΩΡΙΕΣ ΠΕΡΙΦΕΡΕΙΑΚΩΝ ΑΝΙΣΟΤΗΤΩΝ**

* **H οικονομική επιστήμη δεν έχει ακόμα καταλήξει σε μια καθολικά αποδεκτή θεωρία για τις περιφερειακές ανισότητες.**

**Είναι στη φύση των αγορών να αυξάνουν ή να μειώνουν τις ανισότητες;**

* **Στις δεκαετίες του 1940 και 1950 στηρίχθηκε σε έννοιες όπως οι εσωτερικές και εξωτερικές οικονομίες κλίμακας, το κρίσιμο μέγεθος αγοράς κλπ. Το συμπέρασμα μεγάλων οικονομολόγων όπως οι Myrdal, Perroux, Hirschman ήταν ότι οι ανις΄λοτητες αυξάνουν.**
* **Στις μετέπειτα δεκαετίες και μέχρι πρόσφατα η βασική προσέγγιση ήταν οι νεοκλασικές υποθέσεις σταθερών οικονομιών κλίμακας και πλήρους ανταγωνισμού.**
* **Η πρώτη προσέγγιση της οικονομικής της συσσώρευσης θεωρεί πρώτον ότι οι δυνάμεις της αγοράς δεν οδηγούν σε μείωση αλλά σε αύξηση των περιφερειακών ανισοτήτων και άρα απαιτείται μια περιφερειακή πολιτική αναδιανομής της ανάπτυξης για να αντισταθμίσει τις αρνητικές επιπτώσεις των δυνάμεων της αγοράς. Όμως οι περιφερειακές πολιτικές πρέπει να έχουν ένα κρίσιμο μέγεθος και να υπακούουν σε ένα συνολικό σχεδιασμό.**
* **Η δεύτερη προβλέπει ότι οι δυνάμεις μιας ελεύθερης αγοράς πλήρους ανταγωνισμού οδηγούν σταδιακά σε εξάλειψη των περιφερειακών ανισοτήτων, άρα δεν υπάρχει λόγος άσκησης περιφερειακής πολιτικής.**
* **Θα περιγράψουμε κατ’ αρχήν τη δεύτερη αυτή προσέγγιση της νεοκλασικής θεωρίας:**
* **Στηρίζεται σε τρείς βασικούς μηχανισμούς:**
* **Ο πρώτος έχει ως βασική ιδέα τη φθίνουσα παραγωγικότητα του κεφαλαίου.**
* **Ο δεύτερος το διαπεριφερειακό εμπόριο, και**
* **Ο τρίτος τη διαπεριφερειακή κινητικότητα της εργασίας.**
* **Ο πρώτος μηχανισμός στηρίζεται στη συνάρτηση παραγωγής Cobb Douglas. Όσο ένας συντελεστής παραγωγής αυξάνει το οριακό προϊόν του μειώνεται. Η αναπτυγμένες περιοχές έχουν πολύ κεφάλαιο. Άρα μια επένδυση σε λιγότερο αναπτυγμένη περιοχή θα έχει μεγαλύτερη απόδοση.**
* **Ο δεύτερος μηχανισμός στηρίζεται στην υπόθεση ότι κάθε περιφέρεια εξειδικεύεται σε προϊόντα που κάνουν μεγαλύτερη χρήση του συντελεστή που βρίσκεται σε αφθονία και έχει συγκριτικά χαμηλότερο κόστος. Άρα σταδιακά επέρχεται εξίσωση αμοιβών στους συντελεστές παραγωγής.**
* **Ο τρίτος μηχανισμός στηρίζεται στην άποψη ότι το εργατικό δυναμικό θα μεταναστεύσει προς τις περιφέρειες με την υψηλότερη αμοιβή.**
* **Συνεπώς η νεοκλασική προσέγγιση αποκηρύσσει την άσκηση παρεμβατικών πολιτικών όπως η περιφερειακή πολιτική αφού οι δυνάμεις της αγορά επιφέρουν τελικά μείωση των ανισοτήτων.**

* **Ποιοι λόγοι οδήγησαν στη επικράτηση των νεοκλασικών προσεγγίσεων μετά το 1960;**
* **Η οικονομική της συσσώρευσης στηρίζεται προβλέπει αύξουσες οικονομίες κλίμακας, που σημαίνει συγκέντρωση σε μικρό αριθμό παραγωγών άρα δεν υπάρχει πλήρης ανταγωνισμός.**
* **Όμως τα οικονομετρικά υποδείγματα που άρχισαν να κυριαρχούν μετά τη δεκαετία του 1960 δεν μπορούν να προσδιορίσουν το σύστημα τιμών και παραγωγής και να καταλήξουν σε ένα μοντέλο γενικής ισορροπίας όταν ένας μικρός αριθμός μεγάλων επιχειρήσεων κάνει στρατηγικές επιλογές που επηρεάζουν τις κινήσεις των ανταγωνιστών του.**
* **Οι υποστηρικτές της οικονομικής της συσσώρευση επέλεξαν να αποφύγουν τη μαθηματική απεικόνιση της θεωρίας τους και σε περίοδο αυξανόμενου φορμαλισμού της οικονομικής ανάλυσης έμειναν στο περιθώριο.**
* **Δεύτερη αιτία η ταχεία ανάπτυξη του δυτικού κόσμου από τη δεκαετία το 1950 έως τη πρώτη πετρελαϊκή κρίση στα μέσα της δεκαετίας του ’70.**
* **Τρίτη αιτία η αποτυχία των προγραμμάτων βιομηχανικής ανάπτυξης με κρατική παρέμβαση σε αναπτυσσόμενες χώρες.**

**Όμως από τη δεκαετία του 1990, αναπτύσσεται εκ νέου η επιστημονική έρευνα που εξετάζει την επανεμφάνιση της διεύρυνσης των περιφερειακών ανισοτήτων, εκτιμά ότι λειτουργεί μι συσσωρευτική διαδικασία και ότι το φαινόμενο δεν είναι παροδικό.**